Baltvilks Jānis

Danco zaķis, danco lapsa

Jānis Baltvilks

Danco zaķis, danco lapsa

Sastādījis un no lietuviešu valodas atdzejojis JĀNIS BALTVILKS

.

DIV’ GAILĪŠI, DIV’ GAILĪŠI

Div’ gailīši, div’ gailīši Baltus zirņus kūla,

Div’ vistiņas, div’ vistiņas Sudmalāsi veda.

Āzis mala, āzis mala, Kaza bīdelēja,

Sīki, mazi kazlēniņi Miltus izsijāja.

Muša jāva, muša jāva, Ods ūdeni nesa,

Saule vira, saule vira, Mēnestiņis cepa.

DANCO ZAĶIS, DANCO LAPSA

Danco zaķis, danco lapsa, Danco visi zvēri.

Ir tas briedis platradzītis, Ir tas lampadāja.

Danco vārna, dej žagata, Danco visi putni.

Ir tā dzērve garknābīte, Ir tā klampatāja.

Rīb zābaki, šķindēj’ pieši, Švīkstināja vīzes.

Plīstiet, vīzes, šķīstiet, lūki, Ir es padancošu.

PAKLAU, PAKLAU, PUPUĶI

Paklau, paklau, pupuķi, Lauka galā tupuķi, Oliņu man iedodi.

Es oliņu māmiņai — Man māmiņa kukuli.

Es kukuli cūciņai — Man cūciņa sivēnu.

Es sivēnu vilciņam — Man vilciņis ādiņu.

Es ādiņu tētiņam — Man tētiņis gotiņu.

Es gotiņai zaļu sienu — Man gotiņa baltu pienu.

.

PINU, PINU PĪNI

— Pinu. pinu pīni.

— Kam tā pīne?

— Naudiņu glabāt.

— Kam tā naudiņa?

— Gotiņu pirkti.

— Kam tā gotiņa?

— Pieniņu doti.

— Kam tas pieniņš?

— Ganiņam ēsti.

— Kam tas ganiņš?

— Cūciņas ganīt.

— Kam tās cūciņas?

— Kalnus rakti.

— Kas tajos kalnos?

— Dzelžu piesta.

— Kas tajā piestā?

— Vara bļodiņa.

— Kas tajā bļodiņā?

— Misiņa karote.

— Kas tajā karotē?

— Magoņu sēkliņas.

— Kur tās magoņu sēkliņas ir?

— Gailītis uzknāba.

— Kur tas gailītis?

— Ielidoja jūrā.

— Kur tā jūra?

— Zālēm aizauga.

— Kur tās zāles?

— Meitas izplūca.

— Kur tās meitas?

— Pie vīriem izgājušas.

ES ĀZĪTIS, AKI PRUKI

Es āzītis, aki pruki, Mazs vīriņis, aki pruki, Pa celiņu, aki pruki, Spēlēdamis, aki pruki, Bungodainis, aki pruki, Sazatiku, aki pruki, Pulka sievu, aki pruki. Man sieveles, aki pruki, Pīrādziņus, aki pruki, Man sieveles, aki pruki, Brandavīnu, aki pruki, Man sieveles, aki pruki, Pa ribaini, aki pruki.

'

KUR TAD TU BIJI, AZĪTI MANU

I

— Kur tad tu biji,

Āzīti manu?

— Sudmalās, sudmalās, Kundziņi manu.

— Ko tu tur mali,

Āzīti manu?

— Rudzīšus, kviesīšus, Kundziņi manu.

— Ko tu tur ēdi,

Āzīti manu?

— Garozas, drupatas, Kundziņi manu.

— Ko tu tur dzēri,

Āzīti manu?

— Ūdeņa lāsīti, Kundziņi manu.

— Vai tevi kāva,

Āzīti manu?

— Kāva, kāva, kā tad nekaus, Kundziņi manu.

— Kas tevi kāva,

Azīti manu?

— Melderīts, negantnieks melders, Kundziņi manu.

— Vai tu tur bļāvi,

Āzīti manu?

— Bļāvu, bļāvu, kā tad nebļaus, Kundziņi manu.

— Kā tad tu bļāvi,

Āzīti manu?

— Mēē, mēē,

Kundziņi manu.

ĀZIS UZ TILTIŅA BIJA

Āzis uz tiltiņa bija Un ūdenī noraudzījās:

— Ar’ skaisti radziņi mani? Tur stabulītes būs ganam. —

Āzis uz tiltiņa bija Un ūdenī noraudzījās:

— Ar’ skaistas actiņas manas? Tur podziņas būs ganam. —

Āzis uz tiltiņa bija Un ūdenī noraudzījās:

— Ar’ skaistas austiņas manas? Tur tarbiņas būs ganam. —

Āzis uz tiltiņa bija Un ūdenī noraudzījās:

— Ar’ skaistas kājiņas manas? Tur nūjiņas būs ganam. —

Āzis uz tiltiņa bija Un ūdenī noraudzījās:

— Ar’ skaista astīte mana?

Tur pātadziņa būs ganam.

VEČIŅA VEDA AZĪTI PĀRDOT

Večiņa veda Āzīti pārdot,

Vei, vei, džum, džum, Āzīti pārdot.

Nogāja večiņa Līdz krodziņami,

Vei, vei, džum, džum, Līdz krodziņami.

Piesēja āzīti Pie kroga žoga,

Vei, vei, džum, džum, Pie kroga žoga.

Iegāja večiņa Krodziņā iekšā,

Vei, vei, džum, džum, Krodziņā iekšā.

Iznāca večiņa — Āzīša nava,

Vei, vei, džum, džum, Āzīša nava.

Gāja pa ceļu Žēl’ raudādama,

Vei, vei, džum, džum, Žēl’ raudādama.

Satika večiņa Ceļā trīs vilkus,

Vei, vei, džum, džum,

Ceļā trīs vilkus.

— Ai, jūs trīs vilki, Trīs pelēcīši,

Vei, vei, džum, džum, Trīs pelēcīši.

Vai nemanījāt Āzīti manu,

Vei, vei, džum, džum, Āzīti manu? —

Pirmais atsaka:

— Mēs nemanījām, Vei, vei, džum, džum, Mēs nemanījām. —

Otrais atsaka:

— Bet pakratījām, Vei, vei, džum, džum, Bet pakratījām. —

Trešais atsaka:

— Kalniņā ragi,

Vei, vei, džum, džum, Kalniņā ragi.

Kalniņā ragi,

Aiz kalna nagi,

Vei, vei, džum, džum, Aiz kalna nagi.

Darīja zvirbulis Alu

Darīja zvirbulis Alu jo saldu,

Vai, džum, džutu, džutu, Alu jo saldu.

Uzlūdza zvirbulis Putniņus ciemos,

Vai, džutu, džum, džum, Putniņus ciemos.

Palika pūcīte Neaicināta,

Vai, džum, džutu, džum, Neaicināta.

Atnāca pūcīte Neaicināta,

Vai, džum, džum, džum, Neaicināta.

Paņēma zvirbulis Pūcīti dancot,

Vai, džum, džum, džum, Pūcīti dancot.

Nomina zvirbulis Pūcītei kāju,

Vai, džum, džum, džum, Pūcītei kāju.

Pūcīti tiesāja,

Zvirbulim prieki,

Vai, džum, džum, džum, Zvirbulim prieki.

А-А, A-А, А РА РА

A-а, а-а, арара, Zaķis bērnu šūpoja.

Līgodamies aizsnaudās, No krēsliņa novēlās.

No krēsliņa noveļas, Kaķis koda degunā.

ŽAGATA VĀRNIŅA

— Žagata varniņa, Cik tev ir bērniņu?

— Divi lapās, divi kapos, Divi maizi gaida,

Divi naudu skaita, Divi kaklu staipa.

Keku, keku, keku, Lācis aizved, reku,

Pa Kukišķu tiltu Divus kublus miltu.

Tiltiņš nobrakšķēja Visi milti vējā.

Čiukt kaņepēs — Vairs neredzēsim.

TUPĒJ’ ZARĀ PŪCĪTE

Tupēj’ zarā pūcīte,

Tupēj’ zarā pūcīte,

Tupēj’, tupēj’, tupēj’ zarā pūcīte.

Vija lizdu pūcīte,Vija lizdu pūcīte,Vija, vija, vija lizdu pūcīte.

Dēja olas pūcīte,

Dēja olas pucite,

Dēja, dēja, dēja olas pūcīte.

Perē bērnus pūcīte,

Perē bērnus pūcīte,

Perē, perē, perē bērnus pūcīte.

Brauca Viļņa pūcīte,

Brauca Vilnā pūcīte,

Brauca, brauca, brauca Viļņa pūcīte.

Pirka ziepes pūcīte,

Pirka ziepes pūcīte,

Pirka, pirka, pirka ziepes pūcīte.

Mazgā bērnus pūcīte,

Mazgā bērnus pūcīte,

Mazgā, mazgā, mazgā bērnus pūcīte.

Balti bērni pūcītei,

Balti bērni pūcītei,

Balti, balti, balti bērni pūcītei.

Brauca Kaunā pūcīte,

Brauca Kaunā pūcīte,

Brauca, brauca, brauca Kaunā pūcīte.

Pirka kleitas pūcīte,

Pirka kleitas pūcīte,

Pirka, pirka, pirka kleitas pūcīte.

Pūcē bērnus pūcīte,

Pūcē bērnus pūcīte,

Pūcē, pūcē, pūcē bērnus pūcīte.

.

IZSKRIES, IZSKRIES

Izskries, izskries Pele no meža.

Tā pele to graudu,

Tas graudiņš uz pusēm — Pusēm, pusēm pārkosts.

Izskries, izskries Kaķis no meža.

Tas kaķis to peli,

Tā pele to graudu,

Tas graudiņš uz pusēm — Pusēm, pusēm pārkosts.

Izskries, izskries Suns no meža.

Tas suns lo kaķi,

Tas kaķis to peli,

Tā pele to graudu,

Tas graudiņš uz pusēm — Pusēm, pusēm pārkosts.

Izskries, izskries Vilciņš no meža.

Tas vilciņš to suni,

Tas suns to kaķi,

Tas kaķis to peli,

Tā pele to graudu,

Tas graudiņš uz pusēm — Pusēm, pusēm pārkosts.

Izskries, izskries Lācis no meža.

Tas lācis to vilku,

Tas vilciņš to suni,

Tas suns to kaķi,

Tas kaķis to peli,

Tā pele to graudu,

Tas graudiņš uz pusēm — Pusēm, pusēm pārkosts.

Izskries, izskries Mednieks no meža.

Tas mednieks to lāci,

Tas lācis to vilku,

Tas vilciņš to suni,

Tas suns to kaķi,

Tas kaķis to peli,

Tā pele to graudu,

Tas graudiņš uz pusēm — Pusēm, pusēm pārkosts.

Kaķis tup uz sētas mieta, Ūsas viņam trīsa.

Skaista butu šī dziesmiņa, Tikai žēl, ka īsa.

VISTIŅ, VISTIŅ, KO TAD TU MAN DOSI

— Vistiņ, vistiņ, ko tad tu man dosi?

— Es tev došu savu trēdel. —

Vistiņ trēdel,

Tup tup rēdel,

Ciblu tablu,

Capu lapu rillu.

— Pīliņ, pīliņ, un ko tu man dosi?

— Es tev došu savu šnēbel. — Pīliņ šnēbel,

Vistiņ trēdel,

Tup tup rēdel,

Ciblu tablu,

Capu lapu rillu.

— Zosiņ, zosiņ, un ko tu man dosi?

— Es tev došu savu spārnim — Zosiņ spārniņ,

Pīliņ šnēbel,

Vistiņ trēdel,

Tup tup rēdel,

Ciblu tablu,

Capu lapu rillu.

— Seskiņ, seskiņ, un ko tu man dosi?

— Es tev došu savu smārdiņ. — Seskiņ smārdiņ,

Zosiņ spārniņ,

Pīliņ šnēbel.

Vistiņ trēdel.

Tup tup rēdel,

Ciblu tablu,

Capu lapu rillu.

— Zaķiņ, zaķiņ, un ko tu man dosi?

— Es tev došu savu pēdiņ. —

Zaķiņ pēdiņ,

Seskiņ smārdiņ,

Zosiņ spārniņ,

Pīliņ šnēbel,

Vistiņ trēdel,

Tup tup rēdel,

Ciblu tablu,

Capu lapu rillu.

— Lapsiņ, lapsiņ, un ko tu man dosi?

— Es tev došu savu astiņ. —

Lapsiņ astiņ,

Zaķiņ pēdiņ,

Seskiņ smārdiņ,

Zosiņ spārniņ,

Pīliņ šnēbel,

Vistiņ trēdel,

Tup tup rēdel,

Ciblu tablu,

Capu lapu rillu.

— Vilkiņ, vilkiņ, un ko tu man dosi?

— Es tev došu savu zobiņ. —

Vilkiņ zobiņ,

Lapsiņ astiņ,

Zaķiņ pēdiņ,

Seskiņ smārdiņ,

Zosiņ spārniņ,

Pīliņ šnēbel,

Vistiņ trēdel,

Tup tup rēdel,

Ciblu tablu,

Capu lapu rillu.

— Cukiņ, cukiņ, un ko tu man dosi?

— Es tev došu savu rukiņ. —

Cūkiņ rukiņ,

Vilkiņ zobiņ,

Lapsiņ astiņ,

Zaķiņ pēdiņ,

Seskiņ smārdiņ,

Zosiņ spārniņ,

Pīliņ šnēbel,

Vistiņ trēdel,

Tup tup rēdel,

Ciblu tablu,

Capu lapu rillu.

— Bulliņ, bulliņ, un ko tu man dosi?

— Es tev došu savu ragiņ. —

Bulliņ ragiņ,

Cukiņ rukiņ,

Vilkiņ zobiņ,

Lapsiņ astiņ,

Zaķiņ pēdiņ,

Seskiņ smārdiņ,

Zosiņ spārniņ,

Pīliņ šnēbel,

Vistiņ trēdel,

Tup tup rēdel,

Ciblu tablu,

Capu lapu rillu.

.

LULI, LULI

Lūli, lūli,

Salmu kūli.

— Kam tas kūlis?

— Govīm ēst.

— Kam tās govis?

— Pienu dot.

— Kam tas piens?

— Bērnam dzert.

— Kam tas bērns?

— Cūkas ganīt.

— Kam tās cūkas?

— Kalnus rakt.

— Kam tie kalni?

— Kviešus sēt.

— Kam tie kvieši?

— Gaiļiem knābt.

— Kam tie gaiļi?

— Jūrā lidot.

— Kam tā jūra?

— Niedrēm augt.

— Kam tās niedres?

— Plintes taisīt.

— Kam tās plintes?

— Zaķus šaut.

— Kam tie zaķi?

— Kungiem ēst.

— Kam tie kungi?

Rīgu braukt.

— Dzelžu krāsni uz

SATURS

26

Div’ gailīši, div’ gailīši 3 Danco zaķis, danco lapsa 4 Paklau, paklau, pupuķi 5 Pinu, pinu pīni 6 Es āzītis, aki pruki 7 Kur tad tu biji, āzīti manu 8 Āzis uz tiltiņa bija 10 Večiņa veda āzīti pārdot 11 Darīja zvirbulis alu jo saldu 14 Ā-a, ā-a, apapa 16 Žagata vārniņa 17 Keku, keku, keku 18 Tupēj’zarā pūcīte 19 Izskries, izskries 22 Kaķis tup uz sētas mieta 25 Vistiņ, vistiņ, ko tad tu man dosi Lūli, lūli 31

И Б № 4027

Pirmsskolas vecuma bērniem DANCO ZAĶIS, DANCO LAPSA

Redaktors U. Auseklis Mākslinieciskais redaktors D. Breikšs Tehniskā redaktore V. Ruskulc

Korektore L. Smilga

ПЛЯШУТ ЗАЙЧИК И ЛИСИЦА Литовские народные песни

Рига «Лиесма» 1984 На латышском языке Составил и перевел с литовского языка Янис Балтвилкс Художник Айвар Спруджс

Nodota salikšanai 31.05.84. Parakstīta Iespiešanai 26.07.84. Formāts 60x84/16. Dobspiedes papīrs № I. Literatūras garnitūra. Augstspiedums. 1,86 uzsk. iespiedi.; 4,07 uzsk. krāsu nov.; 1,03 izdevn. I. Metiens 60 000 cks. Pasūt. JS* 1578. Cena 10 kap. Izdevniecība «Liesma», 226047 Rīgā, Padomju bulv. 24. Izdevn. JSj 106/31760/B-819. Iespiesta LKP CK izdevniecības tipogrāfijā, 226081 Rīgā, Balasta dambī 3.

Content

Baltvilks Jānis Danco zaķis, danco lapsa

DIV’ GAILĪŠI, DIV’ GAILĪŠI

DANCO ZAĶIS, DANCO LAPSA

PAKLAU, PAKLAU, PUPUĶI

PINU, PINU PĪNI

ES ĀZĪTIS, AKI PRUKI

KUR TAD TU BIJI, AZĪTI MANU

ĀZIS UZ TILTIŅA BIJA

VEČIŅA VEDA AZĪTI PĀRDOT

Darīja zvirbulis Alu

А-А, A-А, А РА РА

ŽAGATA VĀRNIŅA

TUPĒJ’ ZARĀ PŪCĪTE

IZSKRIES, IZSKRIES

VISTIŅ, VISTIŅ, KO TAD TU MAN DOSI

LULI, LULI

SATURS